De to unge mænd der i går blev anholdt i Aalborg Lufthavn, er nu på fri fod igen.

Nordjyllands Politi anholdte natten til onsdag to mænd på 19 år, der var mistænkt for at stå bag flere tyverier i parkerede biler i Aalborg Lufthavn. Politiet ransagede de to mænds hjem i Aalborg, men uden resultat. Heller ikke afhøringen af mændene gav pote, de nægtede sig begge skyldige. Det efterlader politiet uden spor i sagen.